Metallos alcalin

Gruppo  1 Periodo 2 3Li 3 11Na 4 19K 5 37Rb 6 55Cs 7 87Fr

Le metallos alcalin es illos que es situate in le gruppo 1 del tabella periodic (excepte Hydrogeno que es un gas). Omnes ha un solo electron in su nivello energic plus externe, con un tendentia a perder lo (isto es proque ha parve affinitate electronic, e un basse energia de ionisation), formante un ion monopositive, M+. Iste gruppo se incontra in le bloco s del tabella periodic; omne de electrones plus externe del metallos alcalin se incontra in un orbital s.

Le metallos alcalin provide un de exemplos le plus bon de tendentias de gruppos in proprietates in le tabella periodic, con elementos exhibiente conducto homologe e ben characterisate. Pro exemplo, quando move a basso le tabella, omne metallos alcalin expone electronegativitate diminuente, reactivitate crescente, e punctos de fusion e ebullition diminuente. In general, su densitates crescer, con le exception notabile que potassium es minus dense que sodium.

 Obtention e applicationes 
Iste metallos es: Lithium (Li), Sodium (Na), Potassium (K), Rubidium (Rb), Cesium (Cs), e Francium, (Fr).

Le metallos alcalin se obtene per electrolyse de sales fundite. Pro exemplo, le Methodo de Downs pro le obtention de sodium de halite (chloruro de sodium) es 2Na+ + 2Cl- → 2Na + Cl2

 Lithium se utilisa pro le synthese de alligatos de aluminium de resistentia grande, pro emailliar ceramica, pro producer vitros e como componente de lubricantes e pilas. In biochimia es un componente de texito nervose e su insufficientia produce afflictiones psychologic, como depression bipolar.

 Sodium se utilisa in le industria textile, proque su sales es blanchimentos. Es un componente de alicun gasolinas, sapones (como soda caustic), lampas de vapor de sodium (que produce un lumine jalne intense), e se pote emplear como un refrigerante in reactores nuclear. In despecto de ingerer es toxic, es un componente fundamental del cellulas. Le pumpa de sodium-potassium es responsabile de alicun typos de osmosis.

 Potassium se utilisa pro producer sapones, vitros, e fertilisantes. Es essentiall pro le transmission de impulsos nervose.
 Rubidium se utilisa pro eliminar gases in systemas de vacuo.
 Cesium es le componente principio de cellulas photoelectric.
 Francium non ha applicationes commercial a causa de su raritate e instabilitate.

Categoria:Tabella periodic

Categoria:Gruppos de elementos chimic